**APSPRIEDES NOTEIKUMI**

**ATKLĀTAM KONKURSAM**

**“Vieglo transportlīdzekļu piegāde”**

Rīgas pašvaldības sabiedrība ar ierobežotu atbildību “Rīgas satiksme” sakarā ar plānoto iepirkumu “ Vieglo transportlīdzekļu piegāde”, saskaņā ar Sabiedrisko pakalpojumu sniedzēju iepirkumu likuma 22.panta otro daļu rīko apspriedi par plānotā iepirkuma nolikumā iekļaujamo informāciju.

1. **Apspriedes mērķis:** nodrošināt ieinteresēto piegādātāju iespējas iepazīties ar plānotā iepirkuma pamatnosacījumiem un saņemt ieinteresēto piegādātāju priekšlikumus iepirkuma dokumentācijas pilnveidei.
2. **Iepirkuma priekšmets:**
	1. Jaunu vieglo transportlīdzekļu noma, paredzot transportlīdzekļu piegādātāja atpakaļpirkuma saistību. Iepirkumu plānots sadalīt 7 lotēs (daļās):

1.lote - Vieglais kompaktais apvidus (M1) 5 a/m

2.lote - Vieglais kompaktais (M1) 4 a/m

3.lote - Vieglais mazā daudzfunkciju klase (M1) 3 a/m

4.lote - Vieglais mazā klase (M1) 8 a/m

5.lote - Vieglais kompaktais (M1) 11 a/m

6.lote - Vieglais mazā klase (M1) 5 a/m

7.lote - Vieglais mazā daudzfunkciju klase (M1) 9 a/m

2.2. CPV klasifikators: CPV kods – 34115200-8 (Mehāniskie transportlīdzekļi mazāk kā 10 cilvēku pārvadāšanai).

2.3. Plānotais līguma termiņš –

Vieglie transportlīdzekļi jāpiegādā:

1. lote – 18 (astoņpadsmit) mēnešu laikā no iepirkuma līguma noslēgšanas brīža;

2.lote – 18 (astoņpadsmit) mēnešu laikā no iepirkuma līguma noslēgšanas brīža;

3.lote – 16 (sešpadsmit) mēnešu laikā no iepirkuma līguma noslēgšanas brīža;

4.lote – 12 (divpadsmit) mēnešu laikā no iepirkuma līguma noslēgšanas brīža;

5.lote – 18 (astoņpadsmit) mēnešu laikā no iepirkuma līguma noslēgšanas brīža;

6.lote – 12 (divpadsmit) mēnešu laikā no iepirkuma līguma noslēgšanas brīža;

7.lote – 12 (divpadsmit) mēnešu laikā no iepirkuma līguma noslēgšanas brīža.

2.4. Transportlīdzekļu noma un tehniskā apkope jānodrošina 5 (piecus) gadus no piegādes brīža.

2.5. Plānotais iepirkuma izsludināšanas laiks: 2023.gada augusts/ 2023.gada septembris.

**3. Apspriedes norise:**

3.1. Apspriede tiek organizēta, nodrošinot ieinteresēto piegādātāju iespējas attālināti iepazīties ar plānotā iepirkuma pamatnosacījumiem un elektroniskā pasta formā sniegt priekšlikumus iepirkuma dokumentācijas pilnveidei.

3.2. Iepirkuma komisija paziņojumu par organizēto apspriedi publicē Iepirkumu uzraudzības biroja Publikāciju vadības sistēmā.

3.3. Apspriedes norises laiks: konkrēts datums, līdz kuram sniedzami ieinteresēto piegādātāju priekšlikumi iepirkuma dokumentācijai, tiek norādīts iepirkuma uzraudzības biroja Publikāciju vadības sistēmas paziņojumā.

**4. Ieinteresēto piegādātāju priekšlikumu iesniegšanas kārtība:**

4.1. Ieinteresētais piegādātājs priekšlikumus iesniedz, nosūtot uz elektroniskā pasta adresi: sandra.caksa@rigassatiksme.lv iepirkuma uzraudzības biroja Publikāciju vadības sistēmas paziņojumā norādītajā priekšlikumu iesniegšanas termiņā.

4.2. Ieinteresētā piegādātāja priekšlikumi sagatavojami izsmeļoši, konstruktīvi un sniedzot pamatojumu noteiktu precizējumu veikšanai.

**5. Priekšlikumu izskatīšanas kārtība:**

5.1. Iepirkuma komisija izskata ieinteresēto piegādātāju sniegtos priekšlikumus un izvērtē to pamatotību un nepieciešamību iekļaušanai iepirkuma dokumentācijā.

5.2. Iepirkuma komisija ieinteresētajam piegādātājam, kurš iesniedzis priekšlikumus iepirkuma dokumentācijas pilnveidei, **nesniedz detalizētu priekšlikumu izvērtējumu un pamatojumu piedāvāto priekšlikumu iekļaušanai vai neiekļaušanai iepirkuma dokumentācijā.**

**6. Apspriedei publicējamā informācija:**

6.1. Tehniskā specifikācija;

6.2. Plānotās kvalifikācijas prasības.

***Iepirkuma komisija jau iepriekš izsaka pateicību ieinteresētajiem piegādātājiem par iesaisti un priekšlikumu sniegšanu!***